# tamm-ha-tamm
## Brezhoneg
### Etimologiezh

    Savet diwar an anv-kadarn tamm, ar stagell genurzhiañ ha hag an anv-kadarn tamm.

### Adverb

tamm-ha-tamm /tã.ma.ˈtãm/
* Troienn a dalvez da c'heriañ ar c'hreskiñ a zerezioù bihan.
** Neuze, tamm-ha-tamm, e teskas dezhi labourat, gwriat, kempenn he dilhad, keginañ, ober war-dro an ti hag al loened, ur vuoc'h, div c'havr, ur c'hi-porzh, daou gi-chase hag un nebeut yer. — (Roparz Hemon, Mari Vorgan, Al Liamm, eil emb. 1975, p. 83.)
** Froudoù an Ogowe o deus douget betek amañ ar bernioù traezh-se a chom bremañ en disec'h, bet trevadennet tamm-ha-tamm gant ar plant. — (Frañsez Kervella, Dindan Gouriz ar Bed, Mouladurioù Hor Yezh, 1985, p. 27.)
** Tamm-ha-tamm e savas ar maen war unan eus e gostezioù, memes tra 'vel pa vije bet golo un arc'h e vije, ha Mari-Job ar Gergeno o tont dezhi ur c'hwezadenn yen, c'hwezadenn ar marv, [...]. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 14.)
** Tamm-ha-tamm em boa kollet penn ma neudenn hag e oan paouezet hogozik hep gouzout din da valañ soñjoù goullo. — (Mich Beyer, Seizh Devezh Warn-ugent, An Alarc'h Embannadurioù, 2006, p. 56.)

#### Gerioù heñvelster

* nebeut-ha-nebeut
* taol-ha-taol

#### Gerioù kar dre o ster

* tamm pe damm

#### Krennlavarioù

* Tamm ha tamm e oa graet e vragou da Yann. — (Jules Gros, Le trésor du breton parlé Troisième Partie, 1974, p. 303.)

#### Troidigezhioù

* galleg : peu à peu
* italianeg : a poco a poco
* spagnoleg : a tragos , paso a paso , poco a poco